
РЕПУБЛИКА БЪЛГАРИЯ

Министерство на околната среда и водите

Регионална инспекция по околната среда и водите – Монтана
С Ъ О Б Щ Е Н И Е 
На основание чл. 22, ал. 5 от Наредбата за условията и реда за извършване на ОВОС (Наредбата за ОВОС), РИОСВ – Монтана информира за извършена проверка относно реализацията на инвестиционно предложение „Преустройство на съществуващи сгради в завод за преработка на отпадъци от твърди метали” в ПИ № 000086 в землището на с. Бела, община Димово, с възложител: „Димотек” ЕООД, за което е издадено Решение по ОВОС № МО 12-11/2008 г. на Директора на РИОСВ-Монтана. 
При проверката се установи, че в срок 5 години от датата на влизане в сила на решението по ОВОС, не е започнало осъществяването на инвестиционното предложение.
Съгласно чл. 99, ал. 8 от ЗООС, Решение по ОВОС № МО 12-11/2008 г. губи правно действие.

27.03.2014 г.
С Ъ О Б Щ Е Н И Е 
РИОСВ – Монтана информира за извършена проверка на 27.03.2014 г. с представител на община Макреш относно реализацията на инвестиционно предложение „Изграждане на шест вятърни централи” в имоти в местностите „Краварника” (имоти с номера 021600, 021530, 021650), „Пладнището” (имот с номер 140180) и „Делниците” (имот с номер 142080) в землището на с. Киреево, община Макреш, с възложител: „ФАНТИ – Г” ООД, гр. Видин, за което е издадено Решение за преценяване на необходимостта от извършване на оценка на въздействието върху околната среда (ОВОС) № МО 73-ПР/2008 г. на Директора на РИОСВ-Монтана, с характер да не се извършва ОВОС. 

При проверката се установи, че в срок 5 години от датата на влизане в сила на решението, не е започнало осъществяването на инвестиционното предложение.
Съгласно чл. 93, ал. 7 от ЗООС, Решение за преценяване на необходимостта от извършване на ОВОС № МО 73-ПР/2008 г. губи правно действие.

27.03.2014 г.

